Yal tikkelt mi ara d-nebder tullist taqbyalit, ur ntettu ara Belɛid At Ɛli, imi d netta i d ababat n tsekla taqbaylit yettwarun, acku d netta i d amenzu i as-yefkan udem amaynut; d win yeṭṭfen deg yidles d wayen i aɣ-d ǧǧan yimezwura; xas ulamma yerfed-d aṭas seg yidles n yiṛumiyen, maca d win id-yewwin aṭas n umaynut di tira-s ama deg wayen yeɛnan tikta, isental neɣ aɣanib, yura «amexluḍ » i deg d-ddant aṭas n tewsatin am umezgun, ungal, tullisin…